Makazole Mapimpi (gebore 26 Julie 1990 in Mdantsane, Suid-Afrika) is ’n Suid-Afrikaanse rugbyspeler wat tans op vleuel speel vir die Sharks in Superrugby en die Sharks XV in die plaaslike Rugby-uitdaagreeks.
Mapimpi maak sy toetsdebuut vir die Springbokke op 2 Junie 2018 teen Wallis in Washington, D.C. op die ouderdom van 27 jaar. Hy was ook deel van Suid-Afrika se span tydens die Rugbywêreldbeker 2019, waar hy 6 drieë gedruk het, waaronder twee in die kwarteindstryd en een in die eindstryd teen England. Mapimpi is die eerste speler in die geskiedenis van die Springbokke wat 'n drie kon druk in 'n Rugbywêreldbeker-eindstryd.